Here is a page extracted from Wikipedia that may contain CSS, HTML, and a lot of unformatted text.

Title: حرية أراضينا
Content: حرية أراضينا

كلمات

حرية أراضينا فوق كل الحريات

و حاضرنا و ماضينا فى كتاب المجد آيات

قول يا تاريخ و اشجينا و اترنم بالبطولات

قول للدنيا علينا ؛ دا إحنا و المجد إخوات

ايامنا بطولات .. ليالينا تضحيات

حرية أراضينا فوق كل الحريات

غنى لى يا ليالى ع الماضى اللى صنعناه

و تراب مصر الغالى و النيل اللى عشقناه

و عَلـَم مصر العالى و إحنا و ولادنا فداه

و هيفضل طوالى طوالى بإذن الله

فوق كل الرايات ، و النصر يقول : سلامات

حرية أراضينا فوق كل الحريات

جيلنا ده جيل الثوره و شبابنا اسود و نسور

ياما خضرنا الصحرا و زرعنا فيها النور

ياما بإيدينا السمرا دوبنا جبال و صخور

ياما بنفوسنا الحره هَــِّدينا عهود و قصور

و كتبنا انتصارات و بنينا مدنيات

حرية أراضينا فوق كل الحريات

فى طريق الاشتراكيه اختار الشعب حياه

فاتحتها الحريه و تحياتها المساواه

و الروح العربيه كرامتها صيام و صلاه

و العزه المصريه ما تذل لغير الله

و لنكران الذات عمر ما تارنا يبات

حريه أراضينا فوق كل الحريات

شوف كمان 
 ليستة اغانى محمد عبد الوهاب

اغانى محمد عبد الوهاب
اغانى وطنيه مصريه
اغانى باللغه المصريه